Ke pesalome. Ke kopelo ya tšatši la Sabatha.
921Ke mo gobotse go go leboga, Morena,
le go go opelela ditumišo,
wena Ragodimodimo,
2le go bega leratorato la gago e sa le gosasa,
le go anega potego ya gago bošego ka moka
3ke letša harepa,
harepa ya metato ye lesome,
ke letša le sekgapa.
4Gobane wena, Morena,
o nthakgaditše ka ditiro tša gago;
ke hlalalela tše o di dirilego.
5Morena,
mediro ya gago ke ye megolo bjang!
Menagano ya gago ga se ka go iša.
6Tšeo ke tše mašilo a sa di tsebego;
ditlaela ga di di kwešiše.
7Le ge bakgopo ba hloga bjalo ka sekoro,
le badiradibe ka moka ba atlega,
sa bona ke go tlo fedišetšwa sa ruri.
8Eupša wena, Morena,
o yo o phagamego go ya go ile.
Bona manaba a gago, Morena!
9Ka kgonthe manaba a gago a a hwa;
badirakgopo bohle ba a phatlalatšwa.
10Nnaena o mphile maatla a nkego a nare;
o nthakgaditše gape.92:10 “o nthakgaditše gape.” Seheberu se re “o ntloditše ka makhura a mafsa.” Go tlotšwa ka makhura a mafsa e be e le sešupo sa go tšwa seemong sa go ilela go tsena go sa lethabo.
11Manaba a ka ke a lebelela ka lenyatšo.
Badirakgopo ba go ntakana ke ba kwele.
12Baloki bona ba tla atlega boka mepalema;
ba tla letla bjalo ka mesedere ya Lebanone.
13Ba tsemilwe ka ntlong ya Morena,
ba tla atlega dikgorong tša Tempele ya Modimo wa rena.
14Le ge e šetše e le diputswa,
ba tla no fela ba tiile,
ba le bjalo ka mehlare ye metala.
15Seo e tla ba sešupo sa go loka ga Morena.
Ke yena sebo sa ka,
gomme mo go yena ga go bokgopo.
nso_Latn nso_Latn nso_Latn tsn_Latn nso_Latn nso_Latn nso_Latn tsn_Latn sot_Latn nso_Latn nso_Latn nso_Latn sot_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn